stanford-oval/wikipedia huggingface dataset:
จักรพรรดิฮั่นอู่

สำหรับความหมายอื่น ดูที่ จักรพรรดิฮั่นอู่ตี้
จักรพรรดิฮั่นอู่ตี้ (จีน: 漢武帝; 10 กรกฎาคม 157 ปีก่อนคริสตกาล – 29 มีนาคม 87 ปีก่อนคริสตกาล) เป็นจักรพรรดิองค์ที่ 7 แห่งราชวงศ์ฮั่นจาก 141 ถึง 87 ปีก่อนคริสตกาล รัชสมัยของพระองค์ยาวนานถึง 54 ปีซึ่งถือเป็นสถิติที่ไม่มีใครเทียบได้ จนกระทั่งถึงรัชสมัยจักรพรรดิคังซี ซึ่งยาวนานกว่า 1,800 ปี และยังคงเป็นสถิติสำหรับจักรพรรดิเชื้อสายฮั่น รัชสมัยของพระองค์ส่งผลให้เกิดการขยายอิทธิพลทางภูมิรัฐศาสตร์ออกไปอย่างกว้างขวาง สำหรับอารยธรรมจีนและการพัฒนารัฐรวมศูนย์ที่เข้มแข็ง ผ่านนโยบายของรัฐบาล การปรับโครงสร้างเศรษฐกิจ และการส่งเสริมปรัชญาผสมผสาน
นโยบาย > นโยบายการปกครอง

พระองค์ปรับปรุงระบบการเข้ารับราชการใหม่ โดยกำหนดให้ทุกท้องที่เลือกผู้มีจิตกตัญญูหรือขุนนางซื่อสัตย์ไปที่เมืองหลวงเพื่อเป็นข้าราชการ ทำให้ระบบคัดเลือกขุนนางแบบเดิมซึ่งสืบทอดตำแหน่งโดยทายาทลดความสำคัญลงไปอย่างมาก คุณภาพของขุนนางดีขึ้น ซึ่งการเปลี่ยนแปลงดังกล่าวส่งผลเป็นอันดีต่อการทำงานเพื่อบ้านเมืองและราษฎร ส่งเสริมความสุขของพลเมืองได้มากยิ่งกว่าระบบสืบทอดตำแหน่งขุนนางแบบเดิม
นโยบาย > นโยบายด้านเศรษฐกิจ

พระเจ้าฮั่นอู่ตี้ก่อสร้างพระราชวังและมีการทำสงครามแผ่ขยายอำนาจบ่อยครั้ง จึงมีความจำเป็นต้องใช้เงินมาก พระองค์ออกข้อกำหนดเข้มงวดในทางเศรษฐกิจแตกต่างจากอดีตเพื่อนำเงินไปใช้จ่ายในภารกิจดังกล่าว ตัวอย่างเช่น
สร้างกิจการผูกขาดโดยรัฐ และห้ามบุคคลทั่วไปทำกิจการนี้ อันได้แก่ การค้าเกลือ โลหะและเหล้า
กำหนดใช้เงินตราสกุลเดียวกัน โดยสร้างเงินเหรียญ 5 จู ซึ่งมีน้ำหนักเท่ากับน้ำหนักของเมล็ดข้าวโพด 500 เมล็ด มีอักษรจีนคำว่า 5 จู กำกับไว้
รัฐทำการค้าขายเอง โดยกระจายสินค้าเครื่องบรรณาการจากรัฐต่าง ๆ หรือประเทศข้างเคียงส่งไปขายที่เมืองอื่นเพื่อเพิ่มพูนรายได้ของรัฐ และตั้งหน่วยงานในเมืองหลวงรับซื้อสินค้าต่าง ๆ อันเป็นการปรับกลไกของตลาดและควบคุมราคาสินค้าได้ด้วย
นโยบาย > นโยบายด้านการทหาร

พระเจ้าฮั่นอู่ตี้ส่งขุนพลเว่ยชิงและขุนพลฮั่วชี่ปิ้งนำกองทัพนับแสนคนบุกโจมตีถึงกลางดินแดนที่ตั้งของชนเผ่าซยงหนู ซึ่งอาศัยทางเหนือของจีนและเข้าปล้นชิงทรัพย์สินของชาวฮั่นบ่อยครั้ง ในที่สุดชนเผ่านี้ต้องถอยขึ้นไปทางเหนือของทะเลทรายมองโกเลีย ชายแดนทางเหนือของแผ่นดินฮั่นตะวันตกจึงสงบสุขได้ยาวนาน
การขยายดินแดนและอำนาจ  พระองค์ยกทัพไปตีเกาหลีและดินแดนของชนกลุ่มน้อยต่าง ๆ โดยจัดตั้งเป็นเขตปกครองและดูแลเข้มงวด อาณาจักรแผ่ขยายใหญ่กว่าอาณาจักรฉินมาก นอกจากนั้นยังส่งทูตไปเจริญไมตรียังดินแดนตะวันตก อันได้แก่ ที่ราบสูงทาร์มทางตะวันออกของชงหลิงถึงทางตะวันตกของด่านอี้เหมินกวนและด่านหยังกวน แล้วยังจัดตั้งเขตปกครองพิเศษดินแดนส่วนนี้ นับเป็นการเริ่มต้นปกครองดินแดนตะวันตกอย่างเป็นทางการ
เรื่องราวที่เล่าขานมาจนปัจจุบัน

เรื่องราวของพระองค์ได้รับการเล่าขานต่อมาเรื่อย ๆ จนถึงชนรุ่นหลัง เช่นในวรรณคดีสามก๊กระบุว่า โจโฉ มีความเคารพพระองค์มาก ถึงกับพยายามเอาพระองค์เป็นแบบอย่าง ดั่งจะเห็นได้จากบทโคลงที่ร่ายถึงชัยชนะที่มีต่ออ้วนเสี้ยวในศึกกัวต๋อที่หน้าผาจรดทะเล สถานที่เดียวกับพระเจ้าฮั่นหวู่ตี้เคยชนะศึกมาเช่นเดียวกัน
ในวัฒนธรรมสมัยนิยมในปัจจุบัน เช่น ละครโทรทัศน์ของฮ่องกงได้มีการสร้างละครเกี่ยวกับพระองค์ ชื่อ ต้าฮั่นเทียนจื่อ (จอมจักรพรรดิ์ ฮั่นอู่ตี้ หรือ ฮ่องเต้ราชวงศ์ฮั่นกับหมอดูเทวดา) หรือ จักรพรรดิจอมทะเล้น เป็นต้น
พระบรมวงศานุวงศ์

พระราชบิดา: จักรพรรดิฮั่นจิงตี้
พระราชมารดา: หวังไทเฮา
พระเชษฐภคินี
องค์หญิงผิงหยาง
พระมเหสี
เฉินฮองเฮาทรงถูกถอดเมื่อ 130 ปีก่อนค.ศ.เนื่องจากทรงใช้มนต์ดำ
เว่ยฮองเฮาพระมารดาขององค์รัชทายาทหลี่, องค์หญิงเว่ย, องค์หญิงหยางฉี, องค์หญิงจูอี้
พระสนม
พระสนมหลี่ฟูเหริน, พระมารดาขององค์ชายหลิวโป
พระสนมหวัง, พระมารดาขององค์ชายหลิวฮง
พระสนมหลี่จี้, พระมารดาขององค์ชายหลิวตันและองค์ชายหลิวซู
พระสนมโจว, พระราชมารดาของจักรพรรดิฮั่นเจาตี้
พระราชโอรสและพระราชธิดา
องค์หญิงเว่ย พระราชธิดาองค์โตที่ประสูติแต่เว่ยฮองเฮา
องค์หญิงหยางฉี (สำเร็จโทษเมื่อ 91 ปีก่อนค.ศ.) พระราชธิดาองค์ที่ 2 ที่ประสูติแต่เว่ยฮองเฮา
องค์หญิงจูอี้ (สำเร็จโทษเมื่อ 91 ปีก่อนค.ศ.) พระราชธิดาองค์ที่ 3 ที่ประสูติแต่เว่ยฮองเฮา
องค์ชายหลิวจู ภายหลังได้เป็นองค์ชายรัชทายาทหลี่ (ทรงปลงพระชนม์ชีพพระองค์เองเมื่อ 91 ปีก่อนค.ศ.) พระราชโอรสองค์เดียวของเว่ยฮองเฮา
องค์ชายหลิวโป องค์ชายไอ่แห่งฉางอี้ (สถาปนาเมื่อ 97 ปีก่อน ค.ศ.สิ้นพระชนม์เมื่อ 86 ปีก่อนค.ศ.) พระโอรสองค์เดียวของพระสนมหลี่ฟูหยิน
องค์ชายหลิวฮง พระโอรสองค์เดียวของพระสนมหวัง
องค์ชายหลิวตัน พระโอรสองค์โตของพระสนมหลี่จี้
องค์ชายหลิวซู พระโอรสองค์ที่ 2 ของพระสนมหลี่จี้
องค์ชายหลิวฝูหลิง ภายหลังได้เป็นจักรพรรดิฮั่นเจาตี้พระโอรสองค์เดียวของพระสนมโจว
พระราชนัดดา
องค์ชายหลิวจิน (ถูกสังหาร 91 ปีก่อนค.ศ.) พระโอรสในองค์ชายหลิวจู ตำแหน่งองค์รัชทายาทหลี่และเป็นพระราชบิดาของจักรพรรดิฮั่นเสวียนตี้
องค์ชายหลิวเหอพระโอรสขององค์ชายหลิวโป ขึ้นครองราชย์สืบต่อจากจักรพรรดิฮั่นเจาตี้เมื่อ 74 ปีก่อน ค.ศ.แต่ครองราชย์ได้เพียง 27 วันก็ถูกถอด
พระราชปนัดดา
องค์ชายหลิวปิงอี้ (91-49 ปีก่อนค.ศ.) ภายหลังได้เป็นจักรพรรดิฮั่นเสวียนตี้เป็นพระโอรสขององค์ชายหลิวจินและเป็นพระราชนัดดาขององค์ชายหลิวจู
วัดคลองบ้านใหม่

| วัดคลองบ้านใหม่ |
| --- | --- |

ชื่อสามัญ: วัดคลองบ้านใหม่, วัดคลองบ้านใหม่ (สันติบุญมาราม), วัดสันติบุญมาราม
ที่ตั้ง: ซอยนาวงประชาพัฒนา 2 ถนนนาวงประชาพัฒนา แขวงสีกัน เขตดอนเมือง กรุงเทพมหานคร 10210
ประเภท: วัดราษฎร์
นิกาย: มหานิกาย
พระประธาน: หลวงพ่อทองสมหวัง
เจ้าอาวาส: พระครูปริยัติคุณาทร (องอาจ ป.ธ.๔)
 สถานีย่อยพระพุทธศาสนา
วัดคลองบ้านใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสีกัน เขตดอนเมือง กรุงเทพมหานคร
วัดคลองบ้านใหม่เดิมมีชื่อว่า วัดคลองบ้านใหม่สันติบุญมาราม บ้างเรียกว่า วัดสันติบุญมาราม ผู้ถวายที่ดินสร้างวัดมีชื่อว่า นางบุญมา สุลักขณะ เจ้าอาวาสรูปแรกคือ หลวงพ่อสันติ ท่านได้บุกเบิกสร้างเสนาสนะต่าง ๆ มาตามลำดับ เริ่มแรกยังไม่มีอุโบสถ ต่อมาได้ดำเนินการสร้างอุโบสถจัตุรมุข พระประธานหน้าตัก 99 นิ้ว กุฏิสงฆ์ วิหารล้านนา ศาลาปฏิบัติธรรมเพื่อให้ฆราวาสใช้ปฏิบัติกรรมฐาน หอฉัน และโรงครัว ได้รับอนุญาตสร้างวัดเมื่อวันที่ 11 มิถุนายน พ.ศ. 2527 ปูชนียวัตถุได้แก่ พระพุทธชินราชจำลองหน้าตัก 29 นิ้ว ซึ่งทำพิธีเททองหล่อองค์พระที่จังหวัดพิษณุโลก ภายในอุโบสถประดิษฐาน หลวงพ่อทองสมหวัง
ปัจจุบันพระครูปริยัติคุณาทร (องอาจ ป.ธ.4) ดำรงตำแหน่งเจ้าอาวาส
รายนามเจ้าอาวาส

หลวงพ่อสันติ
พระครูสังฆรักษ์สิทธิ ถาวรธมฺโม
พระครูปริยัติคุณาทร (องอาจ ป.ธ.4)
เนื้อหาเปิด

เนื้อหาเปิด (อังกฤษ: open content) คำนี้ตั้งขึ้นเพื่อเทียบเคียงกับ "โอเพนซอร์ส" (รหัสเปิด) เพื่ออธิบายงานสร้างสรรค์ชนิดใด ๆ ก็ตาม (รวมถึง บทความ รูปภาพ เสียง และภาพเคลื่อนไหว) หรืองานวิศวกรรม (เช่น ผังเครื่องจักร) ที่เผยแพร่ในรูปแบบที่อนุญาตอย่างเปิดเผยให้ทำซ้ำ ดัดแปลงสาระดังกล่าว โดยใครก็ได้
ดูเพิ่ม

สาธารณสมบัติ
ครีเอทีฟคอมมอนส์
วิกิพีเดีย:แหล่งความรู้สาธารณะ
แหล่งข้อมูลอื่น

"Community Created Content; Law, Business and Policy" Hietanen, Oksanen and Välimäki
"A Guide To Open Content Licences," Lawrence Liang ลอว์เรนซ์ เลียง แนะนำสัญญาอนุญาตเนื้อหาเปิด
Creative Commons - The open content idea and creative works งานสร้างสรรค์และแนวคิดแบบเปิด
ibiblio - แนวคิดเนื้อหาเปิดในฐานะห้องสมุด โครงการโดย UNC-Chapel Hill
Learning the lesson: open content licensing - ประวัติของเนื้อหาเปิด โดย Linux Weekly News
Open Access Bibliography: Liberating Scholarly Literature with E-Prints and Open Access Journals
Open Knowledge Definition - หลักการความรู้เปิดโดยมูลนิธิความรู้เปิด Open Knowledge Foundation)
แหล่งข้อมูลอื่น > แหล่งรวมและดัชนีเนื้อหาเปิดที่สำคัญ

Connexions - A global open-content repository started by Rice University
OER Commons - network of open teaching and learning materials, with ratings and reviews
Open directory undefined: Open Content
OpenLearn - free and open educational resources from The Open University
ธุดงค์

ธุดงค์ หมายถึงข้อถือวัตรปฏิบัติเพื่อขัดเกลากิเลส 13 ข้อ ของพุทธศาสนิกชน ซึ่งไม่ได้หมายเฉพาะแค่การถือกลดออกเดินจาริกไปยังป่าเขาเพื่อวิเวกของพระสงฆ์อย่างเดียวเท่านั้น
ปัจจุบันคำว่าธุดงค์ในประเทศไทยใช้ในความหมายว่าเป็นการเดินจาริกของพระสงฆ์ หรือ การเดินธุดงค์ ซึ่งแตกต่างจากความหมายเดิมในพระไตรปิฎก
การถือธุดงค์ตามความหมายในพระไตรปิฎกสามารถเลือกสมาทานได้ โดยไม่จำเป็นต้องยึดติดกับรูปแบบการเดินถือกรดบาตรไปที่ต่าง ๆ เช่น การถืออรัญญิกังคะ (อยู่ป่า) โสสานิกังคะ (อยู่ป่าช้า) เพราะธุดงค์เป็นแนวทางเอื้อให้ผู้ปฏิบัติได้มีความวิเวกปราศจากความวุ่นวายจากสังคม เพื่อมุ่งต่อการปฏิบัติธรรมทางจิตอย่างเข้มงวด
การจาริกของพระสงฆ์ในประเทศไทย มักเข้าใจปะปนกับคำว่า ธุดงค์ ทั้งนี้เนื่องจากบางข้อของธุดงควัตร เช่น อรัญญิกังคะ หมายถึงการอยู่ในบริเวณป่า ทำให้พระสงฆ์ที่ถือธุดงค์ข้อนี้จะต้องเดินทางไปหาที่วิเวกในบริเวณป่าและไม่อยู่ติดที่เป็นเวลานาน
ธุดงค์ (บาลี: ธุตงฺค) เป็นวัตรปฏิบัติที่พระพุทธเจ้าทรงอนุญาตไว้ ไม่มีการบังคับ แล้วแต่ผู้ใดจะสมัครใจปฏิบัติ เป็นอุบายวิธีกำจัดขัดเกลากิเลส ทำให้เกิดความมักน้อยสันโดษยิ่งขึ้น ไม่สะสม เพื่อให้เบาสบายไปมาได้สะดวกด้วยไม่มีภาระมาก เหมือนนกที่มีเพียงปีกก็บินไป มิใช่เพื่อสะสมหรือเพื่อลาภสักการะและชื่อเสียง ถ้าทำเพื่อลาภ เพื่อชื่อเสียง ต้องอาบัติทุกกฎ
โดยรูปศัพท์ ธุดงค์ แปลว่า องค์คุณเป็นเครื่องกำจัดกิเลส, องค์คุณของผู้กำจัดกิเลส หรือ การสมาทานเพื่อเป็นเครื่องกำจัดกิเลสอันอันตรายต่อสัมมาปฏิบัติ
ธุดงค์นั้น เป็นศัพท์เฉพาะที่ปรากฏในพระไตรปิฎกเถรวาท โดยพระพุทธเจ้าตรัสแสดงธุดงค์ลักษณะต่าง ๆ ไว้หลายพระสูตร เมื่อรวมแล้วจึงได้ทั้งหมด 13 ข้อ
ธุดงค์ในปัจจุบันยังคงเป็นแนวการปฏิบัติที่เป็นที่นิยมของชาวพุทธเถรวาททั่วไปในหลายประเทศ โดยไม่จำกัดเฉพาะพระสงฆ์เท่านั้น คฤหัสถ์ทั่วไปก็ถือปฏิบัติได้บางข้อเช่นกัน
ปัจจุบัน คำว่า ธุดงค์ ในประเทศไทยใช้ในความหมายว่าเป็นการเดินจาริกของพระสงฆ์ไปยังที่ต่าง ๆ หรือเรียกว่า การเดินธุดงค์ ซึ่งความหมายนี้แตกต่างจากความหมายเดิมในพระไตรปิฎก1
ความหมาย

ธุดงค์ คือวัตร หรือแนวทางการปฏิบัติจำนวน 13 ข้อ ที่พระพุทธเจ้าอนุญาตไว้ให้แก่พระสงฆ์สำหรับเลือกนำไปปฏิบัติ เพื่อมุ่งให้เป็นแนวปฏิบัติเพิ่มเติมของพระสงฆ์ที่ตั้งใจสมาทานความเพียรเพื่อมุ่งขัดเกลาทางจิตเพื่อกำจัดกิเลส โดยธุดงค์นี้เป็นเพียงวัตร หรือแนวทางการประพฤติ ที่ไม่ใช่ศีลของพระสงฆ์ พระสงฆ์จึงเลือกปฏิบัติหรือไม่ก็ได้ขึ้นอยู่กับความสมัครใจ และการปฏิบัติธุดงค์
ธุดงค์ ในภาษาไทย ใช้เรียกพระภิกษุแบกกลดเดินไปตามทางหรือเข้าป่าไปว่า เดินธุดงค์ หรือ ออกธุดงค์ เรียกภิกษุที่ปฏิบัติเช่นนั้นว่า พระธุดงค์
ธุดงค์ ในภาษาไทย ใช้เรียกพระภิกษุแบกกลดเดินไปตามทางหรือเข้าป่าไปว่า เดินธุดงค์ หรือ ออกธุดงค์โดยการปฏิบัติที่ว่าด้วยการออกเดินทางนั้น เป็นข้อวัตรปฏิบัติพิเศษที่ชื่อว่า โมเนยยปฏิบัติ คือการอย่าเที่ยวภิกขาจารในที่เดิมซ้ำ อย่านอนในที่เดิมซ้ำ เพื่อไม่ตัดสินว่าใครดีชั่ว เพื่อไม่พิจารณาว่าสิ่งใดที่ไหนหยาบปราณีต เรียกภิกษุที่ปฏิบัติเช่นนั้นว่า พระธุดงค์ ธุดงค์ในภาษาไทยนี้จึงมีความหมายเฉพาะตัวตามประเพณีของพระวัดป่าของประเทศไทย
วัตรปฏิบัติ > หมวดที่ 1 จีวรปฏิสังยุตต์ (เกี่ยวกับจีวร)

การถือผ้าบังสุกุลเป็นวัตร คือการใช้แต่ผ้าเก่าที่คนเขาทิ้งเอาไว้ตามกองขยะบ้าง ข้างถนนบ้าง ผ้าห่อศพบ้าง นำผ้าเหล่านั้นมาซัก ย้อมสี เย็บต่อกันจนเป็นผืนใหญ่แล้วนำมาใช้ งดเว้นจากการใช้ผ้าของโยมโดยตรงทุกชนิด (วางใกล้เท้าได้)
การถือผ้า 3 ผืน (ไตรจีวร)  เป็นวัตร คือการใช้ผ้าเฉพาะที่จำเป็นเท่านั้น อันได้แก่ สบง (ผ้านุ่ง) จีวร (ผ้าห่ม) สังฆาฏิ (ผ้าสารพัดประโยชน์ เช่น คลุมกันหนาว ปูนั่ง ปูนอน ปัดฝุ่น ใช้แทนสบง หรือจีวรเพื่อซักผ้าเหล่านั้น ปัจจุบันภิกษุไทยมักใช้พาดบ่าเมื่อประกอบพิธีกรรม)
วัตรปฏิบัติ > หมวดที่ 2 ปิณฑปาตปฏิสังยุตต์ (เกี่ยวกับบิณฑบาต)

การถือบิณฑบาตเป็นวัตร คือการบริโภคอาหารเฉพาะที่ได้มาจากการรับบิณฑบาตเท่านั้น ไม่บริโภคอาหารที่คนเขานิมนต์ไปฉันตามบ้าน
ถือการบิณฑบาตตามลำดับบ้านเป็นวัตร คือจะรับบิณฑบาตโดยไม่เลือกที่รักมักที่ชัง ไม่เลือกว่าเป็นบ้านคนรวยคนจน ไม่เลือกว่าอาหารดีไม่ดี มีใครใส่บาตรก็รับไปตามลำดับ ไม่ข้ามบ้านที่ไม่ถูกใจไป
ถือการฉันในอาสนะเดียวเป็นวัตร คือ ในแต่ละวันจะบริโภคอาหารเพียงครั้งเดียว เมื่อนั่งแล้วก็ฉันจนเสร็จ หลังจากนั้นก็จะไม่บริโภคอาหารอะไรอีกเลย นอกจากน้ำดื่ม
ถือการฉันในบาตรเป็นวัตร คือจะนำอาหารทุกชนิดที่จะบริโภคในมื้อนั้น มารวมกันในบาตร แล้วจึงฉันอาหารนั้น เพื่อไม่ให้ติดในรสชาติของอาหาร
ถือการห้ามภัตที่ถวายภายหลังเป็นวัตร คือเมื่อรับอาหารมามากพอแล้ว ตัดสินใจว่าจะไม่รับอะไรเพิ่มอีกแล้ว หลังจากนั้นถึงแม้มีใครนำอะไรมาถวายเพิ่มอีก ก็จะไม่รับอะไรเพิ่มอีกเลย ถึงแม้อาหารนั้นจะถูกใจเพียงใดก็ตาม
วัตรปฏิบัติ > หมวดที่ 3 เสนาสนปฏิสังยุตต์ (เกี่ยวกับเสนาสนะ)

ถือการอยู่ป่าเป็นวัตร คือจะอยู่อาศัยเฉพาะในป่าเท่านั้น จะไม่อยู่ในหมู่บ้านเลย เพื่อไม่ให้ความพลุกพล่านวุ่นวายของเมืองรบกวนการปฏิบัติ หรือเพื่อป้องกันการพอกพูนของกิเลส
ถือการอยู่โคนไม้เป็นวัตร คือจะพักอาศัยอยู่ใต้ต้นไม้เท่านั้น งดเว้นจากการอยู่ในที่มีหลังคาที่สร้างขึ้นมามุงบัง
ถือการอยู่กลางแจ้งเป็นวัตร คือจะอยู่แต่ในที่กลางแจ้งเท่านั้น จะไม่เข้าสู่ที่มุงบังใด ๆ เลย แม้แต่โคนต้นไม้ เพื่อไม่ให้ติดในที่อยู่อาศัย
ถือการอยู่ในป่าช้าเป็นวัตร คือจะงดเว้นจากที่พักอันสุขสบายทั้งหลาย แล้วไปอาศัยอยู่ในป่าช้า เพื่อจะได้ระลึกถึงความตายอยู่เสมอ ไม่ประมาท
ถือการอยู่ในเสนาสนะที่เขาจัดไว้ให้เป็นวัตร คือเมื่อใครชี้ให้ไปพักที่ไหน หรือจัดที่พักอย่างใดไว้ให้ ก็พักอาศัยในที่นั้น ๆ โดยไม่เลือกว่าสะดวกสบาย หรือถูกใจหรือไม่ และเมื่อมีใครขอให้สละที่พักที่กำลังพักอาศัยอยู่นั้น ก็พร้อมจะสละได้ทันที
ถือการนั่งเป็นวัตร คือจะงดเว้นอิริยาบถนอน จะอยู่ใน 3 อิริยาบถเท่านั้น คือ ยืน เดิน นั่ง จะไม่เอนตัวลงให้หลังสัมผัสพื้นเลย ถ้าง่วงมากก็จะใช้การนั่งหลับเท่านั้น เพื่อไม่ให้เพลิดเพลินในการนอน
คำสมาทานธุดงค์

คำสมาทานธุดงค์ 13 แบบ
ถือ " ผ้าบังสุกุล " เป็นวัตร สมาทานว่า " คะหะปะติจีวะรัง ปะฏิกขิปามิ ปังสุกูลิกังคัง สะมาธิยามิ "
ถือ " เพียงไตรจีวร " เป็นวัตร สมาทานว่า " จะตุตถะจีวะรัง ปะฏิกขิปามิ เตจีวะริกังคัง สะมาทิยามิ "
ถือ " เที่ยวบิณฑบาต " เป็นวัตร สมาทานว่า " อะติเรกะลาภัง ปะฏิกขิปามิ ปิณฑปาติกังคัง สะมาทิยามิ "
ถือ" เที่ยวบิณฑบาตไปตามแนว " เป็นวัตร สมาทานว่า " โลลุปปะจารัง ปะฏิกขิปามิ สะปะทานะจาริกังคัง สะมาทิยามิ "
ถือ" นั่งฉันอาสนะเดียว " เป็นวัตร สมาทานว่า " นานาสะนะโภชะนัง ปะฏิกขิปามิ เอกาสะนิกังคัง สะมาทิยามิ "
ถือ " ฉันเฉพาะในบาตรเดียว " เป็นวัตร สมาทานว่า " ทุติยะภาชะนัง ปะฏิกขิปามิ ปัตตะปิณฑิกังคัง สะมาทิยามิ "
ถือ " ห้ามภัต อันนำมาถวายเมื่อภายหลัง " เป็นวัตร สมาทานว่า " อะติริตตะโภชะนัง ปะฏิกขิปามิ ขะลุปัจฉาภัตติกังคัง สะมาทิยามิ "
ถือ " อยู่ป่า " เป็นวัตร สมาทานว่า " คามันตะเสนาสะนัง ปะฏิกขิปามิ อารัญญิกังคัง สะมาทิยามิ "
ถือ " อยู่โคนไม้ " เป็นวัตร สมาทานว่า " ฉันนัง ปะฏิกขิปามิ รุกขะมูลิกังคัง สะมาทิยามิ "
ถือ " อยู่ที่แจ้ง "เป็นวัตร สมาทานว่า " ฉันนัญจะ รุกขะมูลัญจะ ปะฏิกขิปามิ อัพโภกาสิกังคัง สะมาทิยามิ "
ถือ " อยู่ป่าช้า " เป็นวัตร สมาทานว่า " อะสุสานัง ปะฏิกขิปามิ โสสานิกังคัง สะมาทิยามิ "
ถือ " การอยู่ในเสนาสนะอันท่านจัดให้อย่างไร พอใจอย่างนั้น " เป็นวัตร สมาทานว่า " เสนาสะนะโลลุปปัง ปะฏิกขิปามิ ยะถาสันถะติกังคัง สะมาทิยามิ "
ถือ " การนั่ง " เป็นวัตร สมาทานว่า " เสยยัง ปะฏิกขิปามิ เนสัชชิกังคัง สะมาธิยามิ "
พระอริยบุคคลที่มีความสำคัญด้านถือธุดงค์

พระมหากัสสปะ ถือผ้าบังสุกุล อยูป่า บิณฑบาตรเป็นวัตร
พระนาลกะ ถือไม่โลเลในการภิกขาจาร ไม่โลเลในเสนาสนะ
พระโมฆะราช  ถือบังสุกุลทรงจีวรเศร้าหมอง
พระจักขุบาล  ถือเนสัชชิก
พระมหากาล  ถืออยู่ป่าช้า
เชิงอรรถ

หมายเหตุ 1:  การจาริก ด้วยเท้า ของพระสงฆ์ในประเทศไทย มักเข้าใจปะปนกับคำว่า ธุดงค์ ทั้งนี้เนื่องจากบางข้อของธุดงควัตร เช่น อรัญญิกังคะ หมายถึงการอยู่ในบริเวณป่า ทำให้พระสงฆ์ที่ถือธุดงค์ข้อนี้จะต้องเดินทางไปหาที่วิเวกในบริเวณป่าและไม่อยู่ติดที่เป็นเวลานาน เพื่อให้ห่างไกลจากการรบกวนของผู้คน การทำเช่นนี้ของพระสงฆ์มีมาตั้งแต่พุทธกาล พระสงฆ์ในประเทศไทยคงได้ถือคตินี้และปฏิบัติมาแต่โบราณ ทำให้คนทั่วไปในปัจจุบันมักเรียกกิริยาเช่นนั้น (การจาริกเดินเท้าของพระสงฆ์โดยแบกบริขาร เช่น กลดย่าม และบาตร เพื่อเดินทางไปยังที่ต่าง ๆ ) ว่า พระเดินธุดงค์ หรือ การเดินธุดงค์ ซึ่งเป็นเพียงคำเรียกทั่วไป ที่หากพระสงฆ์ผู้เดินจาริกไม่ได้ถือสมาทานองค์คุณแห่งธุดงค์ข้อใดข้อหนึ่งแล้ว ย่อมไม่ใช่ความหมายของคำว่าธุดงค์ตามนัยในพระไตรปิฎก
ดูเพิ่ม

จาริก
แหล่งข้อมูลอื่น

พระราชนิโรธรังสีคัมภีรปัญญาวิศิษฏ์ (เทสก์ เทสรังสี) ธรรมเทสนา ชุด โอวาทหลังปาติโมกข์ เรื่อง: ขนบธรรมเนียม ระเบียบ ของพระธุดงค์
งานโย

| งานโย> เมียวหวุ่นแห่งเชียงใหม่ |
| --- | --- |
ดำรงตำแหน่ง: พ.ศ. 2261/2262 ไทยสากล - พ.ศ. 2270 ไทยสากล
ก่อนหน้า: มีนเยนอระทา
ถัดไป: เทพสิงห์
พิราลัย: พ.ศ. 2270 ไทยสากล
งานโย (อังกฤษ: Nga Ngo) เป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2261/2262 ไทยสากล (จ.ศ. 1080) - พ.ศ. 2270 ไทยสากล โดยงานโยเป็นเมียวหวุ่นแห่งเชียงใหม่ท่านแรกที่เป็นสามัญชน
ประวัติ > การกล่าวถึงโดยตำนานพื้นเมืองเชียงใหม่

งานโยถูกกล่าวถึงในตำนานพื้นเมืองเชียงใหม่ในนาม มังแรนร่า โดยระบุว่าแต่เดิมมังแรนร่าเป็นผู้ครองเมืองเลงหรือเมืองแลง และขึ้นครองเมืองเชียงใหม่ในเดือนกรกฎาคม พ.ศ. 2250/2251 ไทยสากล (จ.ศ. 1069)
ในปี พ.ศ. 2269/2270 ไทยสากล (จ.ศ. 1088) เมืองน่านขาดเจ้าผู้ครองเมือง พระนาขวาและเหล่าขุนนางจึงร้องขอเจ้าเมืองพระองค์ใหม่จากเมืองเชียงใหม่ ผู้ปกครองเมืองเชียงใหม่และผู้ปกครองเมืองเชียงแสนกราบทูลต่อพระเจ้าตะนินกันเหว่ พระองค์จึงทรงแต่งตั้งให้พญาหลวงตื๋นจากเมืองเชียงใหม่ไปเป็นเจ้าเมืองน่านในเดือนมีนาคม
ประวัติ > การกล่าวถึงโดยหลักฐานอื่น

งานโยอาจเป็นบุคคลเดียวกับมังแรหน่อรถาที่ถูกกล่าวถึงโดยราชวงศาพื้นเมืองเชียงใหม่ ต้นฉบับใบลานวัดเชียงมั่นว่า เป็นผู้ปกครองเมืองเชียงใหม่ระหว่างปี พ.ศ. 2263/2264 ไทยสากล (จ.ศ. 1082) - พ.ศ. 2270/2271 ไทยสากล (จ.ศ. 1089) อย่างไรก็ตาม พงศาวดารเชียงใหม่ ต้นฉบับใบลานวัดพระสิงห์เมืองเชียงรายระบุว่า มังแรหน่อรถาตายในปีเดียวกันกับเมียวหวุ่นพระองค์ก่อนหน้า ซึ่งหมายถึง มีนเยนอระทา
ประวัติ > การก่อกบฏของชาวเชียงใหม่

บทความหลัก: เทพสิงห์
ในสมัยของงานโย ขุนนางพม่าได้เรียกเก็บภาษีอย่างหนักและกดขี่ราษฎร ปี พ.ศ. 2270 ไทยสากล เทพสิงห์ร่วมกับชาวบ้านชาวเมือง ประหารงานโยแล้วขึ้นครองเมืองเชียงใหม่ ชาวพม่าบางส่วนหลบหนีไปยังเมืองเชียงแสน และบางส่วนเข้าสวามิภักดิ์กับเจ้าองค์นก
วอลเลย์บอลหญิงเนชันส์ลีก 2022

| รายละเอียด |
| --- | --- |
ประเทศเจ้าภาพ:  ตุรกี
เมือง: Ankara (รอบสุดท้าย)
วันที่: 31 พฤษภาคม – 17 กรกฎาคม
ทีม: 16 (จาก 4 สมาพันธ์)
สถานที่: 6 (ใน 6 เมืองเจ้าภาพ)
ชนะเลิศ:  อิตาลี (สมัยที่ 1st)
รองชนะเลิศ:  บราซิล
อันดับที่ 3:  เซอร์เบีย
อันดับที่ 4:  ตุรกี
รางวัล
ผู้เล่นทรงคุณค่า:  เปาล่า อีโกนู
ตัวเซ็ตยอดเยี่ยม:  อเลสเซีย ออโร
ตัวตบหัวเสายอดเยี่ยม:  คาเตอร์ริน่า โบเซตติ   กาเบรียลล่า กีมาไรส์
ตัวบล็อกกลางยอดเยี่ยม:  อันนา ดาเนซี่  อนา คาโรลไรน่า ดาซิลวา 
ตัวตบตรงข้ามยอดเยี่ยม:  เปาล่า อีโกนู
ตัวรับอิสระยอดเยี่ยม:  โมนิกา เดเจนนาโร
สถิติการแข่งขัน
จำนวนนัดที่แข่งขัน: 104
ผู้ชม: 249,879 (2,403 คนต่อนัด)
เว็บไซต์อย่างเป็นทางการ
วอลเลย์บอลเนชันส์ลีก
← ก่อนหน้าถัดไป →
วอลเลย์บอลหญิงเนชันส์ลีก 2022 (อังกฤษ: 2022 FIVB Volleyball Women's Nations League) เป็นการแข่งขันครั้งที่ 4 ของวอลเลย์บอลหญิงเนชันส์ลีก ซึ่งเป็นการแข่งขันวอลเลย์บอลหญิงระดับนานาชาติประจำปี การแข่งขันจัดขึ้นระหว่างวันที่ 31 พฤษภาคม – 17 กรกฎาคม ค.ศ. 2022
ทีมที่เข้าร่วมแข่งขัน

ด้านล่างนี่คือ 16 ทีมที่เข้าร่วมแข่งขันเนชันส์ลีก 2022 เนื่องจากไม่มีการเลื่อนชั้นหรือตกชั้นของครั้งที่แล้ว ดังนั้นทั้ง 16 ทีมยังคงได้สิทธิ์เข้าแข่งขันดังเดิม
เมื่อวันที่ 1 มีนาคม ค.ศ. 2022 เอฟไอวีบีได้ประกาศตัดสิทธิ์ทีมชาติรัสเซียและทีมชาติเบลารุสในการเข้าร่วมการแข่งขันระดับนานาชาติและระดับทวีปเนื่องจากการรุกรานยูเครนของรัสเซีย ต่อมาเอฟไอวีบีได้ประกาศว่าบัลแกเรียจะเข้าแข่งขันแทนที่รัสเซีย
| ประเทศ | สมาพันธ์ | การคัดเลือก | เข้าร่วมครั้งแรก> รวม | เข้าร่วมครั้งแรก> ครั้งแรก | เข้าร่วมครั้งแรก> ครั้งสุดท้าย | ผลที่ดีที่สุดก่อนหน้า |
| --- | --- | --- | --- | --- | --- | --- |
|  เบลเยียม | ซีอีวี | ทีมท้าทาย | 3 | 2018 | 2021 | อันดับที่ 7 (2019) |
|  บราซิล | ซีเอสวี | ทีมหลัก | 3 | 2018 | 2021 | รองชนะเลิศ (2019, 2021) |
|  บัลแกเรีย | ซีอีวี | ทีมท้าทาย | 1 | 2019 | 2019 | อันดับที่ 16 (2019) |
|  แคนาดา | นอร์เซกา | ทีมท้าทาย | 1 | 2021 | 2021 | อันดับที่ 14 (2021) |
|  จีน | เอวีซี | ทีมหลัก | 3 | 2018 | 2021 | อันดับที่ 3 (2018, 2019) |
|  สาธารณรัฐโดมินิกัน | นอร์เซกา | ทีมท้าทาย | 3 | 2018 | 2021 | อันดับที่ 6 (2021) |
|  เยอรมนี | ซีอีวี | ทีมหลัก | 3 | 2018 | 2021 | อันดับที่ 10 (2019, 2021) |
|  อิตาลี | ซีอีวี | ทีมหลัก | 3 | 2018 | 2021 | อันดับที่ 5 (2019) |
|  ญี่ปุ่น | เอวีซี | ทีมหลัก | 3 | 2018 | 2021 | อันดับที่ 4 (2021) |
|  เนเธอร์แลนด์ | ซีอีวี | ทีมหลัก | 3 | 2018 | 2021 | อันดับที่ 5 (2018) |
|  โปแลนด์ | ซีอีวี | ทีมท้าทาย | 3 | 2018 | 2021 | อันดับที่ 5 (2019) |
|  รัสเซีย | ซีอีวี | ทีมหลัก | 3 | 2018 | 2021 | อันดับที่ 8 (2018, 2021) |
|  เซอร์เบีย | ซีอีวี | ทีมหลัก | 3 | 2018 | 2021 | อันดับที่ 5 (2018) |
|  เกาหลีใต้ | เอวีซี | ทีมหลัก | 3 | 2018 | 2021 | อันดับที่ 12 (2018) |
|  ไทย | เอวีซี | ทีมหลัก | 3 | 2018 | 2021 | อันดับที่ 12 (2019) |
|  ตุรกี | ซีอีวี | ทีมหลัก | 3 | 2018 | 2021 | รองชนะเลิศ (2018) |
|  สหรัฐ | นอร์เซกา | ทีมหลัก | 3 | 2018 | 2021 | ชนะเลิศ (2018, 2019, 2021) |
รูปแบบการแข่งขัน

การแข่งขันรอบแรกประกอบไปด้วย 16 ทีม จะถูกแบ่งออกเป็น 2 กลุ่ม กลุ่มละ 8 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) โดยจะแข่งขันสลับกันกับทีมชายเป็นเวลาสามสัปดาห์ การแข่งขันจัดขึ้นทุกวันตั้งแต่วันอังคารถึงวันอาทิตย์ในแต่ละสัปดาห์
การแข่งขันรอบสุดท้าย 8 ทีมที่ผ่านการคัดเลือกจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง
การเปลี่ยนแปลงกฎ

ยกเลิกการเปลี่ยนฝั่งสนามเมื่อจบการแข่งขันในแต่ละเซต เนื่องจากแนวปฏิบัติด้านความปลอดภัยของโควิด-19 และเพื่อการถ่ายทอดสดที่ดีกว่า
การแข่งขันในรอบแรก แต่ละทีมสามารถขอเวลานอกได้เพียงหนึ่งครั้งในแต่ละเซต เซตละ 30 วินาที
มีเวลานอกทางเทคนิคเพียงครั้งเดียว เมื่อมีทีมได้ 12 คะแนนก่อน
การแข่งขันทั้งหมดในรอบสุดท้ายจะมีการให้เวลานอกสองครั้งต่อเซต โดยหนึ่งครั้งในนั้นต้องเรียกก่อนเวลานอกทางเทคนิคเท่านั้น
การแข่งขันในรอบสุดท้าย มีการสัมภาษณ์สดก่อนการแข่งขันระหว่างเซตที่ 2 และเซตที่ 3 ทำให้มีการขยายช่วงพักระหว่างเซตที่ 2 และเซตที่ 3 เป็น 5 นาที
การแบ่งกลุ่ม

การแบ่งกลุ่มได้รับการประกาศเมื่อวันที่ 7 ธันวาคม ค.ศ. 2021
การแบ่งกลุ่ม > รอบแรก (Preliminary round)

| สัปดาห์ที่ 1> กลุ่มที่ 1 สหรัฐ | สัปดาห์ที่ 1> กลุ่มที่ 2 ตุรกี | สัปดาห์ที่ 2> กลุ่มที่ 3 บราซิล | สัปดาห์ที่ 2> กลุ่มที่ 4 ฟิลิปปินส์ | สัปดาห์ที่ 3> กลุ่มที่ 5 แคนาดา | สัปดาห์ที่ 3> กลุ่มที่ 6 บัลแกเรีย |
| --- | --- | --- | --- | --- | --- |
|   บราซิล   แคนาดา   สาธารณรัฐโดมินิกัน   เยอรมนี   ญี่ปุ่น   โปแลนด์   เกาหลีใต้   สหรัฐ |   เบลเยียม   จีน   อิตาลี   เนเธอร์แลนด์   บัลแกเรีย   เซอร์เบีย   ไทย   ตุรกี |   บราซิล   สาธารณรัฐโดมินิกัน   เยอรมนี   อิตาลี   เนเธอร์แลนด์   เซอร์เบีย   เกาหลีใต้   ตุรกี |   เบลเยียม   แคนาดา   จีน   ญี่ปุ่น   โปแลนด์   บัลแกเรีย   ไทย   สหรัฐ |   เบลเยียม   แคนาดา   เยอรมนี   ญี่ปุ่น   เนเธอร์แลนด์   เซอร์เบีย   ตุรกี   สหรัฐ |   บราซิล   จีน   สาธารณรัฐโดมินิกัน   อิตาลี   โปแลนด์   บัลแกเรีย   เกาหลีใต้   ไทย |
สนามแข่งขัน > รอบแรก

| กลุ่มที่ 1>  ชรีฟพอร์ต–บอสเซียร์ซิตี, สหรัฐ | กลุ่มที่ 2>  อังการา, ตุรกี | กลุ่มที่ 3>  บราซิเลีย, บราซิล |
| --- | --- | --- |
| Brookshire Grocery Arena | Ankara Arena | Nilson Nelson Gymnasium |
| ความจุ: 14,000 | ความจุ: 10,400 | ความจุ: 11,105 |

| กลุ่มที่ 4 | กลุ่มที่ 5 | กลุ่มที่ 6 |
|  เกซอนซิตี, ฟิลิปปินส์ |  แคลกะรี, แคนาดา |  โซเฟีย, บัลแกเรีย |
| Araneta Coliseum | 7 Chiefs Sportsplex | Armeets Arena |
| ความจุ: 16,035 | ความจุ: 5,000 | ความจุ: 15,373 |
ปฏิทินการแข่งขัน

| 0 | 1 | 2 | 3 |
| --- | --- | --- | --- |
| ● | รอบแรก | ● | รอบสุดท้าย |
| สัปดาห์ที่ 1 31 พ> ค. – 5 มิ.ย. | สัปดาห์ที่ 2 14–19 มิ> ย. | สัปดาห์ที่ 3 28 มิ> ย. – 3 ก.ค. | สัปดาห์ที่ 5 13–17 ก> ค. |
| --- | --- | --- | --- |
| 32 นัด | 32 นัด | 32 นัด | 8 นัด |
รอบแรก (Preliminary round)

| --- | --- |
: ผ่านเข้าสู่ รอบสุดท้าย
: ผ่านเข้าสู่ รอบสุดท้าย เนื่องจากได้สิทธิ์การเป็นเจ้าภาพรอบสุดท้าย
: ตกชั้นสู่ แชลเลนเจอร์คัพ 2022
รอบแรก (Preliminary round) > ตารางคะแนน

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  สหรัฐ | 11 | 1 | 32 | 33 | 7 | 4.714 | 961 | 810 | 1.186  |
| 2 |  บราซิล | 10 | 2 | 29 | 31 | 12 | 2.583 | 997 | 898 | 1.110  |
| 3 |  อิตาลี | 10 | 2 | 29 | 31 | 13 | 2.385 | 1021 | 888 | 1.150  |
| 4 |  จีน | 8 | 4 | 26 | 29 | 17 | 1.706 | 1046 | 923 | 1.133  |
| 5 |  ญี่ปุ่น | 8 | 4 | 25 | 30 | 16 | 1.875 | 1042 | 931 | 1.119  |
| 6 |  เซอร์เบีย | 8 | 4 | 23 | 27 | 20 | 1.350 | 1042 | 1044 | 0.998  |
| 7 |  ตุรกี | 7 | 5 | 23 | 28 | 18 | 1.556 | 1060 | 966 | 1.097  |
| 8 |  ไทย | 5 | 7 | 15 | 22 | 25 | 0.880 | 994 | 1049 | 0.948  |
| 9 |  สาธารณรัฐโดมินิกัน | 5 | 7 | 14 | 19 | 27 | 0.704 | 926 | 1039 | 0.891  |
| 10 |  เยอรมนี | 4 | 8 | 14 | 20 | 27 | 0.741 | 1045 | 1057 | 0.989  |
| 11 |  เนเธอร์แลนด์ | 4 | 8 | 14 | 20 | 28 | 0.714 | 1010 | 1047 | 0.965  |
| 12 |  แคนาดา | 4 | 8 | 12 | 17 | 26 | 0.654 | 961 | 989 | 0.972  |
| 13 |  โปแลนด์ | 4 | 8 | 12 | 18 | 29 | 0.621 | 1005 | 1049 | 0.958  |
| 14 |  บัลแกเรีย | 4 | 8 | 12 | 14 | 27 | 0.519 | 867 | 914 | 0.949  |
| 15 |  เบลเยียม | 4 | 8 | 8 | 18 | 32 | 0.563 | 1034 | 1130 | 0.915  |
| 16 |  เกาหลีใต้ | 0 | 12 | 0 | 3 | 36 | 0.083 | 701 | 978 | 0.717 |